Laluan Persekutuan Malaysia 257

Laluan/Jalan Persekutuan Malaysia 257 (Jalan Lencongan Barat, Jalan Lencong Barat atau Lencongan Barat) ialah salah satu jalan persekutuan yang terdapat di Daerah Kuala Muda, Kedah, Malaysia.    Ia diselenggarakan oleh Jabatan Kerja Raya (JKR) Daerah Kuala dan syarikat THB Maintenance Sdn Bhd. Jalan Lencongan Barat FT257 memiliki panjang keseluruhan iaitu, , mengelilingi Bandar Sungai Petani serta menghubungkan Bandar Aman Jaya di utara dengan Kampung Padang Temusu di selatan dengan melalui kawasan Kampung Sungai Pasir, Kampung Telok, Kampung Haji Din, Kampung Sungai Jagong, Kampung Sungai Layar Hujung, Kampung Pulau Tiga, Bandar Laguna Merbok Taman Nilam, serta Taman Intan.

 Sejarah 
Jalan Lencongan Barat FT257 dibina untuk mengurangkan kesesakan di Pusat Bandar Sungai Petani di Jalan Butterworth–Alor Setar FT1 (Jalan Badlishah). Sebelum ia diwartakan sebagai jalan persekutuan, ia merupakan sebahagian daripada Sistem Jalan Negeri Malaysia tanpa seberang kod laluan yang ditetapkan. Semasa pembinaan, Jalan Lencongan Barat FT257 kebanyakanya melalui kawasan perkampungan berbanding dengan Jalan Lencongan Timur FT255, di mana ia melalui kawasan perumahan yang sedang membangun. Pada tahun 2011, Jalan Lencongan Barat telah diwartakan sebagai jalan persekutuan dengan kod yang sama iaitu FT257. Mulai Ogos 2017, syarikat THB Maintenance Sdn Bhd. akan menyenggara jalan persekutuan ini, ia juga termasuk jalan persekutuan yang lain di  negeri Kedah, Pulau Pinang serta Perlis. THB Maintenance Sdn Bhd. telah dipertanggungjawabkan sebagai konsesi ini yang di mana berlaku selama 10 tahun bermula 17 Ogos 2017 sehingga 16 Ogos 2027.

 Gambaran keseluruhan 

Dari penghujung selatan, Jalan Lencongan Barat FT257 bermula di Kampung Padang Temusu, bersimpang empat dengan dua jalan iaitu Jalan Butterworth–Alor Setar FT1 dan Lebuhraya Utara-Selatan Jajaran Utara E1 berdekatan dengan Pasar Raya TF Value Mart Sungai Petani (sebelum ini Giant Hypermarket Sungai Petani). Kilometer sifar bermula di sini. Ia akan melintasi sungai kecil bernama Sungai Pasir, di kilometer 0.50. Jalan ini akan membengkok ke utara, dan seterusnya akan bersimpang tiga dengan Jalan Sungai Pasir–Batu Lintang K160. Ia akan bersilang dengan Jalan Lebuh Delima dan Jalan Lorong 1 di Taman Nilam. Kira-kira  dari hujung selatan, Jalan Lencongan Barat FT257 akan dikelilingi sawah padi. Di Taman Intan Seksyen 3.00–3.40, FT257 akan melintasi Sungai Petani; jambatan ini juga dikenali sebagai Jambatan Jalan Lencongan Barat.

Apabila di Kampung Telok, berdekatan dengan Seksyen 4.30, ia akan bersimpang empat dengan Jalan Penghulu Him–Sungai Layar Hujung K651. Bermula di sini, Jalan Lencongan Barat akan melalui kawasan perkampungan dan sawah padi. Ia akan bersimpang empat terhad, kira-kira  dari hujung selatan di Kampung Sungai Jagong dengan Jalan Sungai Layar–Sungai Jagung K657. Persimpangan ini hanya dibolehkan pengguna dari selatan untuk masuk dan susur keluar dari K657 ke arah selatan sahaja. Hal ini disebakan kerana terdapat pembahagi jalan kekal di situ. Ia juga terjadi di seksyen 7.30 FT257 di Kampung Sungai Layar Hujung; bersilang dengan Jalan K651. Jalan Lencongan Barat akan membengkok tajam ke arah timur laut selepas melepasi persimpangan K651.

Di Seksyen 7.60 di kawasan kampung yang sama, ia akan bersimpang empat dengan Jalan Semeling–Sungai Petani K167. Jalan diteruskan melalui Kampung Pulau Tiga, kemudian membengkok ke arah timur. Akan bersilang dengan Lebuh Laguna Merbok 1 dan Lebuh Laguna Merbok 5 di Bandar Laguna Merbok, masing-masing di Seksyen 10.10 dan 10.60. Sebelum berakhirnya jajaran Jalan Persekutuan 257, ia akan melintasi landasan kereta api milik Keretapi Tanah Melayu Berhad (KTMB). Jalan Lencongan Barat berakhir dengan simpang empat dengan jalan yang sama di permulaanya iaitu Seksyen  801.00 FT1 dan E1. Kebanyakan simpang tiga atau empat di sepanjang FT257 dilengkapi dengan prasarana lampu isyarat. Jalan ini dikelaskan sebagai jalan raya kembar dengan dua lorong setiap arah.

 Persimpangan utama 
Kesemua bahagian laluan negeri ini terletak di Daerah Kuala Muda, Kedah, Malaysia.

|-

 Rujukan 

 Pautan luar 


Kategori:Jalan raya di Daerah Kuala Muda
257
Kategori:Pengangkutan di Mukim Sungai Pasir
Kategori:Pengangkutan di Mukim Sungai Petani